Qeveria e Kosovës lehtëson kufizimet kundër COVID-19
Ndryshimet në masat kufizuese kundër COVID-19 përfshijnë lehtësimin e hyrjes në Kosovë, të lirisë së lëvizjes dhe punës së bizneseve.
Qeveria e Kosovës vendosi të premten lehtësimin e masave kufizuese, pas vlerësimeve se situata epidemiologjike paraqitet e qëndrueshme dhe është shënuar rënie e rasteve të reja të të prekurve nga COVID-19. Masat e lehtësuara pritet të hyjnë në fuqi nga e shtuna. “”, tha ministri i Shëndetësisë, Rifat Latifi. Të premten, autoritetet thanë se një person ka humbur jetën ndërsa janë regjistruar 1 mijë e 853 raste të reja infektimesh. Një javë më parë ishin regjistruar 3 mijë raste të reja në ditë. Ministria e Shëndetësisë tha se numri i të infektuarve u konfirmua pas më shumë se 9 mijë e 253 testeve dhe afër 20 për qind e të testuarve dolën pozitiv, një ulje krahasuar me një javë më parë kur pozitiviteti ishte rreth 25 për qind. Kryeministri i Kosovës, Albin Kurti, tha se trendi i rasteve të reja po bie për të gjashtën ditë me radhë dhe se aktualisht është 31 për qind më i ulët se sa në ditët me raste të larta infektimesh. “”, tha kryeministri Kurti duke bërë thirrje që qytetarët të vazhdojnë të vaksinohen meqë ajo është masa më e rëndësishme për të parandaluar valë të reja infektimesh. Vetëm gjatë muajit janar janë regjistruar rreth 44 mijë raste të reja infektimesh. Aktualisht mbi 31 mijë raste mbeten aktive. Që nga shfaqja e pandemisë gati dy vjet më parë, tre mijë e 33 persona kanë humbur jetën nga pasojat e koronavirusit.